text: কুমার বিশ্বজিৎ (জন্মঃ ১ জুন ১৯৬৩) একজন বাংলাদেশী সঙ্গীত শিল্পী। তিনি বাংলাদেশের  সঙ্গীত জগতের সবচেয়ে জনপ্রিয় ও সম্মানিত ব্যক্তিত্বদের একজন। একাধারে  তিনি গীতিকার, সুরকার, সঙ্গীত শিল্পী,  সঙ্গীত পরিচালক। তিনি একাধিকবার জাতীয় চলচ্চিত্র পুরস্কার পেয়েছেন। তিনি চট্টগ্রাম বিশ্ববিদ্যালয়-এর অধীন চট্টগ্রাম সিটি কলেজ থেকে স্নাতক সম্পন্ন করেন।
  
  শৈশব 
  কুমার বিশ্বজিৎ চট্টগ্রাম জেলায় তার শৈশব অতিবাহিত করেছেন। তিনি সেখানে জন্মগ্রহণ করেন এবং সেখানে থেকেই তার প্রাথমিক শিক্ষা সম্পন্ন করেন।
  
  কর্মজীবন ও সঙ্গীত জীবন 
  বিশ্বজিৎ যদিও চট্টগ্রামে বেড়ে উঠেছেন, কর্মজীবনের জন্য তিনি বিভিন্ন সময় ঢাকা আসা যাওয়া করতেন। গানের প্রতি তার আলাদা টান ছিল। ‘তোরে পুতুলের মত করে সাজিয়ে’—এই গানটি দিয়ে সঙ্গীত ভুবনে আলোড়ন ফেলে দেন। তখন থেকেই তিনি বিখ্যাত হয়ে উঠেন। সঙ্গীত জীবনে তিনি অনেক জনপ্রিয় গান গেয়েছেন। বাংলাদেশের নামকরা প্রায় সব সঙ্গীত পরিচালকের সাথে তিনি কাজ করেছেন। তার উল্লেখযোগ্য গানের মধ্যে রয়েছে—‘তুমি রোজ বিকেলে আমার বাগানে ফুল নিতে আসতে’, ‘ভিটা নাই রে’, ‘আমি সাম্পানে বাঁধিব ঘর’, ‘মানুষ বুড়ো হয় মন বুড়ো হয় না’, ‘মাতাল হাওয়া কেন বুকের মাঝে মিশে’, ’সেই কথা সেই স্মৃতি ছিলাম খেলার সাথি’ প্রভৃতি।
  
  পারিবারিক জীবন 
  কুমার বিশ্বজিৎ নাঈমা সুলতানার সাথে বিবাহ বন্ধনে আবদ্ধ হয়েছেন; তাদের একটি পুত্র সন্তান রয়েছে।
  
  চলচ্চিলের সুর
   সুতপার  ঠিকানা (২০১৫)
  
  সম্মাননা 
  কুমার বিশ্বজিৎ ২০০৯ এবং ২০১১ - এই দুইবার জাতীয় চলচ্চিত্র পুরস্কারে সেরা নেপথ্য পুরুষ শিল্পী পুরস্কারে ভূষিত হয়েছেন।। এছাড়াও তিনি বঙ্গবন্ধু স্মৃতি পুরস্কার, জিয়া স্মৃতি পুরস্কার, যায় যায় ‍দিন, চ্যানেল আই চলচিত্র পুরস্কার, চ্যানেল আই পারফরম্যান্স পুরস্কার,সিটিসেল-চ্যানেল আই মিউজিক অ্যাওয়ার্ডস বিনোদন বিচিত্রাসহ বিভিন্ন পুরস্কারে ভূষিত হয়েছেন।।
  
  তথ্যসূত্র
  
  বহিঃসংযোগ 
   
  
  বিষয়শ্রেণী:১৯৬৩-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর বাংলাদেশী গায়ক
  বিষয়শ্রেণী:২১শ শতাব্দীর বাংলাদেশী গায়ক
  বিষয়শ্রেণী:চট্টগ্রাম জেলার সঙ্গীতশিল্পী
  বিষয়শ্রেণী:বাংলাদেশী নেপথ্য কণ্ঠশিল্পী
  বিষয়শ্রেণী:বাংলাদেশী পপ সঙ্গীতশিল্পী
  বিষয়শ্রেণী:বাংলাদেশী সুরকার
  বিষয়শ্রেণী:বাংলাদেশী হিন্দু
  বিষয়শ্রেণী:শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
  বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
title: কুমার বিশ্বজিৎ